
UZNESENIE VLÁDY SLOVENSKEJ REPUBLIKY

č. 153
z 5. apríla 2017
k Informácii o stave podpory najmenej rozvinutých okresov Kežmarok a Lučenec
	Číslo:
	16021/2017

	Predkladateľ:
	predseda vlády


Vláda
A. berie na vedomie
A.1. Informáciu o stave podpory najmenej rozvinutých okresov Kežmarok a Lučenec;

B. ukladá

podpredsedovi vlády pre investície a informatizáciu
príslušným ministrom 

B.1. informovať o plnení úloh a odporúčaní z uznesení vlády súvisiacich s podporou najmenej rozvinutých okresov, vrátane vyhlásení osobitných výziev/vyzvaní na predkladanie žiadostí o nenávratný finančný príspevok EŠIF pre podporu najmenej rozvinutých okresov
do 30. júna 2017

podpredsedovi vlády pre investície a informatizáciu
B.2. zabezpečiť, aby v rámci procesu posudzovania výziev/vyzvaní EŠIF Úradom podpredsedu vlády Slovenskej republiky pre investície a informatizáciu bolo vydané súhlasné stanovisko len pre výzvy/vyzvania, ktoré preukážu, že v maximálnej možnej miere prispievajú k plneniu zákona č. 336/2015 Z. z. o podpore najmenej rozvinutých okresov v znení zákona č. 378/2016 Z. z. a akčných plánov

ihneď

príslušným ministrom
vedúcemu Úradu vlády SR
B.3. v spolupráci s podpredsedom vlády pre investície a informatizáciu a splnomocnencom vlády SR pre podporu najmenej rozvinutých okresov zapracovať osobitné hodnotiace kritérium zohľadňujúce „Región prijímajúci pomoc“ do riadiacej dokumentácie pre implementáciu programov EŠIF

do 15. júla 2017

B.4. v spolupráci s podpredsedom vlády pre investície a informatizáciu a splnomocnencom vlády SR pre podporu najmenej rozvinutých okresov vyzvať riadiace orgány EŠIF na vyhlásenie osobitných/špeciálnych výziev, resp. vyzvaní na predkladanie žiadostí o nenávratný finančný príspevok EŠIF pre podporu najmenej rozvinutých okresov

do 30. júna 2017

B.5. v spolupráci s podpredsedom vlády pre investície a informatizáciu a splnomocnencom vlády SR pre podporu najmenej rozvinutých okresov zabezpečiť efektívne využitie výziev/vyzvaní EŠIF orientovaných na poskytovanie poradenských, metodických, informačných a koordinačných aktivít na pomoc pri budovaní projektových kapacít v najmenej rozvinutých okresoch, vrátane pomoci pri zriaďovaní pilotných projektových kapacít 

priebežne

B.6. novelizovať zákony o dotáciách v pôsobnosti príslušných ministerstiev a Úradu vlády SR s cieľom vytvoriť podmienky na podporu najmenej rozvinutých okresov prostredníctvom finančných prostriedkov jednotlivých rozpočtových kapitol

do 30. júna 2018

podpredsedovi vlády a ministrovi vnútra

B.7. zabezpečiť výkon pôsobnosti okresných úradov v sídlach najmenej rozvinutých okresov v oblasti regionálneho rozvoja 

ihneď

ministrovi hospodárstva 
ministerke pôdohospodárstva a rozvoja vidieka 
ministrovi práce, sociálnych vecí a rodiny
splnomocnencovi vlády SR pre podporu najmenej rozvinutých okresov

B.8. zriadiť pracovnú skupinu na riešenie veľkých zamestnávateľských projektov 

v najmenej rozvinutých okresoch vrátane pomoci pri príprave vzorových projektov 

ihneď

ministerke pôdohospodárstva a rozvoja vidieka

B.9. prijať zásadné opatrenia na zintenzívnenie podpory regionálneho rozvoja v rámci Integrovaného regionálneho operačného programu s dôrazom na najmenej rozvinuté okresy

ihneď

B.10. prednostne podporovať miestne akčné skupiny pôsobiace v najmenej rozvinutých okresoch

ihneď

B.11. metodicky podporovať rozvoj malých fariem a ich prepájanie s rozvojom vidieka 

do 30. júna 2017

B.12. metodicky podporovať rozvoj potravinárskej výroby a jej prepojenia s rozvojom vidieka

do 30. júna 2017

B.13. v spolupráci so splnomocnencom vlády SR pre podporu najmenej rozvinutých okresov pri odbornom hodnotení výzvy Integrovaného regionálneho operačného programu pre materské školy a stredné odborné školy zvýhodniť  v súlade s hodnotiacimi a výberovými kritériami Integrovaného regionálneho operačného programu žiadosti z najmenej rozvinutých okresov v súlade s akčnými plánmi 

ihneď

B.14. zabezpečiť pre stredné odborné školy podporu realizácie projektov pre stredné odborné školy v nových študijných odboroch s podporou úradov práce, sociálnych vecí a rodiny a zamestnávateľov

ihneď

B.15. podporovať subjekty sociálnej ekonomiky pri vykonávaní rekvalifikácie a jednoduchých prác v lese

ihneď

B.16. zvyšovať prístup miestnych spracovateľov v najmenej rozvinutých okresoch k drevnej hmote formou organizovania aukcií s cieľom podporovať spracovateľské kapacity v domácich, najmä malých firmách

do 30. júna 2017 

ministrovi práce, sociálnych vecí a rodiny

B.17. pripraviť metodiku zriaďovania a podpory tréningových centier vrátane pomoci pri zriaďovaní pilotných subjektov 

do 30. júna 2017

B.18. pripraviť dlhodobejšie rekvalifikačné programy v rámci medzitrhu práce pre získavanie pracovných návykov a pracovnej disciplíny v spolupráci s tréningovými centrami v trvaní 6 až 24 mesiacov

do 30. júna 2017

B.19. prehodnotiť požiadavky na kvalifikáciu terénnych sociálnych pracovníkov a komunitných sociálnych pracovníkov

do 30. júna 2017

ministrovi školstva, vedy, výskumu a športu

B.20. podporiť revitalizáciu stredného technického školstva v najmenej rozvinutých okresoch vrátane pomoci pri realizácii pilotných projektov

do 31. októbra 2017 

B.21. vypracovať metodiku zaraďovania učebných odborov na stredných školách v súlade s požiadavkami trhu práce v spolupráci s úradmi práce, sociálnych vecí a rodiny, vyššími územnými celkami, zamestnávateľmi a rozvojovými radami okresov

do 30. júna 2017

ministrovi hospodárstva

B.22. pripraviť podporný program pri zakladaní podnikateľských inkubátorov a klastrov v najmenej rozvinutých okresoch vrátane pomoci pri realizácii pilotných projektov

do 30. júna 2017

ministrovi dopravy a výstavby

B.23. zabezpečiť využívanie verejných prác v najmenej rozvinutých okresoch vrátane pomoci pri realizácii pilotných projektov

do 30. júna 2017

ministrovi financií

B.24. podporovať urýchlenie procesu poskytovania regionálneho príspevku

do 30. júna 2017

vedúcemu Úradu vlády SR 
B.25. pripraviť návrh novelizácie zákona č. 336/2015 Z. z. o podpore najmenej rozvinutých okresov v znení zákona č. 378/2016 Z. z. s cieľom umožniť podporu ďalších okresov  

do 31. júla 2017

B.26. zabezpečiť začatie prípravy akčných plánov nových najmenej rozvinutých okresov

do 31. augusta 2017.
Vykonajú:
podpredseda vlády pre investície a informatizáciu
podpredseda vlády a minister vnútra




minister hospodárstva
ministerka pôdohospodárstva a rozvoja vidieka
minister práce, sociálnych vecí a rodiny
minister školstva vedy výskumu a športu
minister dopravy a výstavby

minister financií
minister životného prostredia
vedúci Úradu vlády SR
splnomocnenec vlády SR pre podporu najmenej rozvinutých okresov 

